KOMISIJOS REGLAMENTAS (EB) Nr. 2083/2004
2004 m. gruodžio 6 d.
iš dalies keičiantis Reglamentus (EB) Nr. 1432/2003 ir 1458/2003, nustatančius išsamias importo licencijų sistemos įgyvendinimo taisykles kiaulienos sektoriuje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2759/75 dėl bendro kiaulienos rinkos organizavimo (1), ypač į jo 8 straipsnio 2 dalį ir 11 straipsnio 1 dalį,
atsižvelgdama į 1996 m. birželio 18 d. Tarybos reglamentą (EB) Nr. 1095/96 dėl nuolaidų, numatytų CXL sąraše, sudarytame pasibaigus deryboms dėl GATT XXIV.6 straipsnio, įgyvendinimo (2), ypač jo 1 straipsnį,
kadangi:
(1)
Siekiant palengvinti importo kvotų administravimą ir sudaryti sąlygas jas tvarkyti elektroniniu būdu, reikėtų 1994 m. birželio 22 d. Komisijos reglamente (EB) Nr. 1432/94, nustatančiame išsamias importo priemonių, numatytų Tarybos reglamente (EB) Nr. 774/94, atidarančiame tam tikras Bendrijos tarifines kiaulienos ir tam tikrų žemės ūkio produktų kvotas ir numatančiame jų administravimą, taikymo kiaulienos sektoriuje taisykles (3) ir 2003 m. rugpjūčio 18 d. Komisijos reglamente (EB) Nr. 1458/2003, atidarančiame tarifines kvotas kiaulienos sektoriuje ir numatančiame jų administravimą (4), numatyti nuorodą, atitinkančią kiekvienos kvotos eilės numerį.
(2)
Todėl reikėtų iš dalies pakeisti Reglamentus (EB) Nr. 1432/94 ir (EB) Nr. 1458/2003.
(3)
Šiame reglamente numatytos priemonės atitinka Kiaulienos valdymo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1432/94 iš dalies keičiamas taip:
1)
3 straipsnio b punkte pirmas sakinys pakeičiamas tokiu tekstu:
„b)
Licencijos paraiškose turi būti nurodomas eilės numeris ir jos gali būti susijusios su produktais, kuriems taikomi du skirtingi KN kodai ir kurie yra kilę iš vienos šalies.“.
2)
Priedai pakeičiami šio reglamento I priedo tekstu.
2 straipsnis
Reglamento (EB) Nr. 1458/2003 I-IV priedai pakeičiami šio reglamento II priedo tekstu.
3 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. gruodžio 6 d.